cyanic-selkie/wikianc huggingface dataset:
Hulk
Charakteriséierung
Figur vum Hulk huet zwou Perséinlechkeeten, eng mënschlech an eng iwwermënschlech. Déi mënschlech Perséinlechkeet ass déi vum Dr, Bruce Banner, engem kierperlech schwaachen an anti-sozialem Wëssenschaftler. Déi iwwernatierlech ass déi, an déi de Bruce Banner sech verwandelt wann e sech opreegt. Dëst sinn zwou separat Perséinlechkeeten.
Dr. Bruce Banner
Iwwer d'Jore gouf de Bruce Banner, wie sou zimmlech all Comicfigur, op vill verschidden Aart a Weise porträtéiert. Am alleréischte Comic, The Incredible Hulk #1, gëtt de Banner als sarkasteschen a selbstbewosste Physiker duergestallt.. Am Comic gëtt awer och gewisen, datt hien emotional distanzéiert ass. Den Dr. Banner entwéckelt d'Gamma-Bombe duerch déi hie sech verwandelt selwer a besigelt domat ironescherweis säin eegent Schicksal. Als Kand sinn de Banner a seng Mamm oft vum Papp geschloe ginn. Sou ass beim Banner d'Angscht virun der Roserei entstanen, an och d'Angscht vum Zerstéirungpotential vun der Roserei, wann een des net kontrolléiere kann. Dëst huet hie geléiert sech emotional zeréck ze zeien. Duerch d'Ënnerdrécke vu sengen Emotioune koum et bei him zu enger dissoziativer Identitéitsstéierung.
Trotz senger emotionaler Distanz a senger Identitéitsstéierung ass de Banner e Genie a säi Verstand kéint mat kengem existéierenden Intelligenztest gemooss ginn. Hien ass eng immens virsiichteg Persoun a probéiert Geforen aus dem Wee ze goen. Just wann et dorëms geet Persounen déi hie gär huet ze retten, da kennt hie keng Gefor. Ausserdeem, probéiert de Bruce Banner den Hulk z'ënnerdrécken, wat him awer leider net geléngt. An de Comics ka sech de Banner a verschidde Versioune vum Hulk verwandelen an ass a senger normaler Gestalt, ausser sengem Verstand, net vun engem normale Mënsch z'ënnerscheeden. Hien huet also keng iwwermënschlech Kraaft.
Hulk
Bei der Charakteriséierung vum Hulk muss en déi verschidde Versiounen déi et vun him gi berécksiichtegen.
De Savage Hulk, déi bekannt gréng Form vum Hulk, huet d'Intelligenz vun engem klenge Kand. De Savage Hulk schwätzt an der drëtter Persoun. Hien ass ëmmer rosen, reagéiert séier emotional a verschiddene Situatiounen. De Savage Hulk distanzéiert sech vun der Identitéit vum Banner a bezeechent deen dacks als „puny Banner“. Déi Form vum Hulk gëtt ëmmer gréng an extreem muskuléis duergestallt, a gëtt ëmmer méi grouss a méi staark wat e méi rose gëtt.
De Merged Hulk oder de Professer ass eng Fusioun tëscht dem Dr. Banner, dem Savage Hulk an dem Grey Hulk. Et ass de frëndlechsten Hulk. De Merged Hulk gëtt als déi perfekt Versioun vum Hulk ugesinn. Hie ka keng Angscht, keng Roserei a keng Péng spieren a verkierpert d'Idealer vun der Intelligenz a vum Heldentum.
Vëlosstrooss
D'Vëlosstrooss zu Lëtzebuerg
Zu Lëtzebuerg gouf de Begrëff vun der Vëlosstrooss am Abrëll 2018 ageféiert,. Zu deem Ament war et a béide Richtunge verbueden mat engem motoriséierte Gefier an eng Vëlosstrooss eranzefueren, mat Ausnam vun de Leit déi do wunnen an deenen hire Liwweranten. Déi zoustänneg Gemengeverwaltung konnt den Accès fir motoriséiert Gefierer zäitlech limitéieren oder nëmme fir Gefierer erlaben déi eng speziell Vignette haten.
Den Ufank an d'Enn vun der Vëlosstrooss si mat de Schëlter E,18a an E,18aa gezeechent. D'Cyclisten däerfen an der Vëlosstrooss déi ganz Breet vun der Strooss benotzen. D'Trajete vun de motoriséierte Gefierer déi do fueren, mussen um kierzte Wee gemaach ginn. D'Chauffere vun dëse Gefierer däerfen aner Gefierer net iwwerhuelen, se däerfen d'Cycliste weeder a Gefor bréngen, nach se behënneren a se musse stoe bleiwe wann et néideg ass.
An der Vëlosstrooss ass et verbueden ze stationéieren, ausser wa speziell Plazen agezeechent sinn. All Gefierer däerfen héchstens mat 30 km/h fueren.
Déi éischt Vëlosstroossen sinn de 26. Mäerz 2020 an der Stad Lëtzebuerg opgaangen: an der Eecher Gaass am Pafendall, op der Polvermillen an an der Rue de Bragance zu Hollerech,.
… an der Belsch
An der Belsch gëtt et d'Vëlosstroossen ( Fietsstraat / Rue cyclable) zanter dem 13. Februar 2012 an zanter dem 4. Dezember 2012 d'Verkéiersschëlter déi den Ufank an d'Enn vun enger Vëlosstrooss markéieren. An de Vëlosstroossen däerfen d'Cyclisten d'ganz Breet vun der Fuerbunn benotzen, wann et e Sens unique an hirer Fuerrichtung ass, respektiv déi riets Hallschent dovun, wann d'Strooss a béide Richtungen op ass. Motoriséiert Gefierer däerfen och an enger Vëlosstrooss fueren, se däerfen awer d'Vëlosfuerer net iwwerhuelen. An de Vëlosstroosse gëllt eng Vitess vu maximal 30 km/h.
… an Däitschland
An Däitschland si Vëlosstroossen ( Fahrradstraße) fir d'Cycliste reservéiert. Aner Gefierer däerfen nëmmen do fueren, wou dat speziell mat Zousazschëlter gezeechent ass. Dacks gëtt sou de Verkéier nëmme fir Awunner an hir Liwweranten oder just am Sens unique erlaabt. D'Vitess ass fir all Gefierer op 30 km/h limitéiert. Et ass erlaabt, datt d'Cyclisten niewentenee fueren. D'Chauffere vun de motoriséierte Gefierer mussen hir Vitess eventuell reduzéieren, fir eng Behënnerung oder eng Gefor fir d' Vëlosfuerer z'evitéieren.
… an Éisträich
Vëlosstroosse sinn an Éisträich fir de Vëlostrafic reservéiert. Aner Gefierer däerfe Vëlosstroossen am Allgemengen nëmme kräizen oder erafuere fir op- an of ze lueden. All déi Gefierer, déi an eng Foussgängerzon erafueren däerfen, däerfen och an eng Vëlosstrooss eran. D'Cycliste kënnen d'ganz Breet vun der Fuerbunn benotzen. Et gëllt eng Vitess vu maximal 30 km/h.
D ' Kuchelauer Hafenstraße zu Wien ass zanter dem Abrëll 2013 déi éischt Vëlosstrooss an Éisträich. Si ass en Deel vum Donauradweg an eng wichteg Vëlospist fir Pendler grad wéi fir de Fräizäitverkéier aus Nidderéisträich. D'Hofjagdstraße war déi zweet Vëlosstrooss déi 2015 zu Wien opgaangen ass.
… a Frankräich
A Frankräich gëtt (nach?) keng Bestëmmung fir Vëlosstroossen am nationale Code de la route. Si sinn awer indirekt méiglech, zanter 2017 de Code de la route sou geännert gouf, datt de Prinzip, méiglechst riets ze fueren, fir Vëloe bannent den Uertschaften net gëllt, wann eng Markéierung op der Strooss hinnen et erlaabt, sech an der Mëtt vun der Fuerbunn ze positionéieren. Zu Stroossbuerg gouf dës Ännerung als Ustouss geholl, fir am Mee 2017, als Test, déi éischt Vélorue z'amenagéieren.
… an Holland
An Holland gëtt et keng gesetzlech Reegelung fir Vëlosstroossen. Se ginn dofir am Kader vun de legale Méiglechkeeten vun de Gemengen an ënnerschiddleche Formen ugeluecht. Am Allgemengen ass et e méi breede Vëloswee mat roudem Asphalt deen an enger Aart a Weis beschëldert ass, datt de motoriséierte Verkéier och do fueren däerf, deen dem Vëlosverkéier awer ënnergeuerdent ass.
Liévin
Liévin ass eng franséisch Gemeng am Departement Pas-de-Calais an der Regioun Hauts-de-France.
Wandhaff (Buerschent)
De Wandhaff ass en Haff an der Gemeng Buerschent.
Geographie
E läit um CR350, uewen um Plateau südlech vu Welschent, net wäit ewech vum Bamhaff.
Geschicht
De Wandhaff gouf 1945 wéinst engem makabere Faits-divers bekannt: 5 Leit waren do den 21. Juli ermuert ginn.
Automotrice AM 96 SNCB
D'Automotricë vun der Serie AM 96 sinn déi neist Generatioun vun elektresche Motricë fir den InterCity- an den InterRegiotrafic an der Belsch.
Gloria (Film 1931 däitsch Versioun)
Gloria ass en däitsch-franséische Film vum Hans Behrendt aus dem Joer 1931.
Soss
Et gouf och eng franséisch Versioun vum Film mat zum Deel aneren Acteure gedréint.
Naturschutzgebitt Schlammwiss-Brill
D'Naturschutzgebitt Schlammwiss-Brill ass en Naturschutzgebitt zu Lëtzebuerg, an den Gemenge Betzder, Nidderaanwen a Schëtter, dat duerch e groussherzoglecht Reglement vum 25. Juli 2018 geschaf gouf.
Automotrice AM 96 SNCB
Wa s'an eng Ramm (Unité Multiple) integréiert sinn, gëtt de Poste de Commande säitlech agedréckt fir en Duerchgang tëscht de Motricen z'erméiglechen. D'Gummiverkleedungen op de Käpp erméiglechen e méi séiert Ukrämpen, well keng Soufflete brauche fixéiert ze ginn.
Naturschutzgebitt Schlammwiss-Brill
Et huet eng Fläch vun 86,82 Hektar. D'Schlammwiss huet e bemierkenswäerte Räichtum u Planzen an Déieren ass eent vun de wichtegste Fiichtgebidder zu Lëtzebuerg. Virun allem eng Rëtsch Vulle benotzen op hirem Zuch duerch Europa d'Schlammwiss fir ze raschten an hir Fettreserven opzefëllen. D'Schlammwiss läit am Natura 2000-Vulleschutzgebitt dat sech am Sirdall vu Mutfert bis op Rued-Sir zitt.
Apokalyps
Haut gëtt den Term haaptsächlech fir all prophetesch Revelatioun oder Enn-vun-der-Welt-Zenario benotzt, oder allgemeng als Synonym vum Enn vun der Welt.
Rësser
De Rësser ass e forstwirtschaftlecht Handwierksgeschier dat et an zwou Versioune gëtt.
Engersäits ass et e klengt Geschier fir Beem ze markéieren, besonnesch vu schwaachem Holz bei éischten Erdënnerungen. Dee Rësser gëtt och gebraucht fir beim Opmoossen d'Meteren ze makéieren, an och déi Plaz wou e Bam dee läit eventuell nach eng Kéier soll duerchgeschnidde ginn. An deem Fall ass de Rësser fest um deem Geschier dat e Räissmeter oder eng Klupp ka sinn, festgemaach.
Anerersäits ass et en eisene Kramp, deen de laange Wee duerch d'Schuel vum Eechestamm gezunn gëtt, fir dann an enger zweeter Etapp mam Louschlëssel ënnert Schuel ze kommen a sou d'Lou ze schläissen.
Openthalt vum Johann Wolfgang von Goethe 1792 an der Stad Lëtzebuerg
Am Joer 1792 huet de Johann Wolfgang von Goethe den Herzog Carl August vu Sachsen-Weimar-Eisenach wärend de Revolutiounskricher géint déi revolutionär franséisch Truppe begleet. Dobäi huet hie vum 26. op de 27. August 1792 op der Duerchrees a Richtung Frankräich an der Festungsstad Lëtzebuerg iwwernuecht an duerno op der Réckrees vum 14. bis den 21. Oktober 1792 do logéiert.
Den Openthalt vum 26.–27. August 1792
Den 8. August 1792 verléisst de Goethe Weimar zesumme mat sengem Dénger, dem Paul Götze. Si fueren iwwer Frankfurt am Main a Mainz op Tréier. De 26. August 1792 si si vun Tréier iwwer Igel, wou de Goethe dat réimescht Grafmonument bewonnert a gezeechent huet, a weider iwwer Gréiwemaacher bis an d'Festung Lëtzebuerg gereest.
Zu Gréiwemaacher huet hien e puer Stonnen op frësch Päerd waarde mussen. Hei sinn him déi vill franséisch Emigranten opgefall, déi prett ware fir op der Säit vun den Alliéierten un der Campagne géint Frankäich deelzehuelen. De Goethe huet sech mam Postmeeschter, Affekot a Schäffen, dem Philipp Johann Karl Jolliot (1742-1794) ënnerhalen, deen dem Goethe seng Bedenke wat den Ausgank vun der Campagne ugoung erkläert huet.
Iwwer säin Openthalt vum 26. op de 27. August 1792 an der Festung Lëtzebuerg huet de Goethe näischt geschriwwen an et ass doriwwer och soss näischt bekannt.
Den Openthalt vum 14.–21. Oktober 1792
Nom militäreschen Desaster zu Valmy hunn déi alliéiert preisesch an éisträichesch Truppe Frankräich verlooss. Och de Goethe an de Paul Götze sinn zesumme vu Verdun aus op Arel gefuer, vu wou aus si den 13. Oktober zesumme mam Herzog Carl-August vu Weimar op Lëtzebuerg gefuer sinn. Si ware vum Nikolaus Liser begleet, deen hinnen ënnerwee Iwwernuechtungsplazen, sou och an der Festung Lëtzebuerg, organiséiert huet.
Wärend sengem Openthalt am Oktober 1792 huet de Goethe an der Uewerstad logéiert, d'Festung besichtegt, a sech an engem Gaart am Pafendall ausgerout.
Iwwer säi Logis am Oktober 1792 an der Festung schreift hien: "Unsere Gesellschaft, die sich bisher zusammengehalten hatte, mußte sich trennen; mir verschaffte der gewandte Quartiermeister ein hübsches Zimmer, das aus dem engsten Höfchen, wie aus einer Feueresse, doch bei sehr hohen Fenstern genugsames Licht erhielt. Hier wußte er mich mit meinem Gepäck und sonst gar wohl einzurichten und für alle Bedürfnisse zu sorgen."
De Goethe war faszinéiert vun der Festungsststad: "Wer Luxemburg nicht gesehen hat, wird sich keine Vorstellung von diesem an- und übereinander gefügten Kriegsgebäude machen. Die Einbildungskraft verwirrt sich, wenn man die seltsame Mannigfaltigkeit hervorrufen will, mit der sich das Auge des hin und her gehenden Wanderers kaum befreunden konnte. … Hier findet sich soviel Größe mit Anmut, soviel Ernst mit Lieblichkeit verbunden, daß wohl zu wünschen wäre, Poussin hätte sein herrliches Talent in solchen Räumen betätigt."
Zeechnunge vum Goethe (Festung Lëtzebuerg)
Zu Lëtzebuerg huet de Goethe eng Rëtsch vu faarwegen Zeechnungen, wouvunner der fënnef bis haut erhale sinn, an och schwaarzwäiss Zeechnungen a Skizze vun der Festung realiséiert. Well et net erlaabt war Zeechnunge vun der Festung op der Plaz selwer ze maachen, huet hie se duerno aus dem Verhalt eraus gemoolt. Dat erkläert firwat seng Biller net ëmmer genee der Wierklechkeet entspriechen.
Dat sougenannt Goethehaus am Pafendall
Wou genee de Goethe am Oktober 1792 an der Uewerstad logéiert huet, konnt net méi erausfonnt ginn, warscheinlech awer an engem Haus um oder no beim Fëschmaart.
De Jean Engling (1801-1888) huet iertemlecherweis ugeholl, datt de Goethe an engem Haus vun der Famill vum Nicolas Liser logéiert hätt. Den Engling huet dat Haus a säi Gaart am Pafendall identifizéiert an als Goethehaus bezeechent, wouropshin dann och eng Plack um Giewel vun deem Haus fixéiert gouf. Op der Plack, déi bis haut (Stand 2021) ze gesinn ass, steet: Aus dem Goethe sengem Reesbericht geet awer kloer ervir, datt hien an der Uewerstad gewunnt huet, an datt hie sech an engem Gaart vun der Famill Liser am Pafendall ausgerout huet.
Den Nikolaus Hein, deen detailléiert Recherchen iwwer dem Goethe säin Openthalt zu Lëtzebuerg gemaach huet, konnt noweisen datt
2020 huet d'Stad Lëtzebuerg Pläng publizéiert, no deenen d'Goethehaus renovéiert an ëmgebaut gëtt, fir als Extensioun vun der Stater Jugendherberg benotzt ze ginn.
De Goethesteen an der Uewerstad
Dësen Erënnerungssteen steet um Eck vun der Rue Sigefroi an dem Boulevard Victor-Thorn. Op der Säit zum Pafendall hin ass e Medaillon mam Goethekapp ze gesinn. Op der Säit zur Corniche hin, ass eng bronze Plack wourop steet: ''Hier findet sich soviel Größe mit Anmut, soviel Ernst mit Lieblichkeit verbunden, daß wohl zu wünschen wäre, Poussin hätte sein herrliches Talent in solchen Räumen betätigt. Goethe über Luxemburg. Campagne in Frankreich. 15. Oktober 1792.''
De Medaillon an och d'Plack si vum Sculpteur Albert Kratzenberg. Op der Säit zu Clausen hin ass eng kleng Plack wourop steet: Errichtet 1936 von der Luxemburger Studentenvereinigung «ASSOSS».
D'Informatiounsplack am Gaart vun der Jugendherberg am Pafendall
2011 gouf eng Glasplack am Gaart vun der Jugendherberg ageweit, op där un den Openthalt vum Goethe am Oktober 1792 an der Festungsstad, a besonnesch am Pafendall, erënnert gëtt. D'Plack ass an Zesummenaarbecht vum Interesseveräin Pafendall-Siechenhaff (Syndicat d'intérêts locaux Pfaffenthal-Siechenhof, Silps) mat der Stad Lëtzebuerg entstanen. Zitéiert gëtt och hei den Text deen um Gedenksteen an der Uewerstad steet. Den Text mat der Erklärung derzou ass op Franséisch, Däitsch an Englesch. Bei der Aweiung waren de Paul Helminger, Buergermeeschter vun der Stad, an aner Vertrieder vum Gemengerot op der Plaz. De Jean-André Stammet, President vum Interesseveräin, huet d'Erklärunge ginn.
Mini-trip Center
Mini-trip Center ass e Ronnwanderwee vun de lëtzebuergesche Jugendherbergen, deen iwwer 60 km follgend Etappe virgesäit:
Kox
Kox ass e Familljennumm vun ë. a. dëse Persounen:
Santbech (Moundkrater)
De Santbech ass en Aschlagkrater am Oste vun der viischter Moundsäit tëscht dem Mare Nectaris an dem Mare Fecunditatis, südwestlech vum Krater Monge an nordwestlech vum Krater Borda. De Kraterrand ass erodéiert an huet Terrasséierungen, bannen am Krater ass et zimmlech flaach.
Die Warte (Homonymie)
Die Warte ass den Titel vun zwou Publikatiounen:
Mathias Hartz
De Mathias Hartz ass 1673 an d'Klouschter vun Iechternach agetrueden. 1674 war seng Profess a 1676 seng Priisterwei. Subprior zënter 1680, gouf hie 1717 Abt vun der Iechternacher Abtei als Nofollger vum Abt Benedikt Zender. Ënner dem Abt Hartz ass 1727 mat dem Neibau vun der Abtei ugefaange ginn, dee säin Nofollger, den Abt Grégoire Schouppe, zu Enn gefouert huet.
Zu Iechternach ass eng Strooss no him genannt: "rue Mathias Hartz".
Centbuttek
Centbutteker si sozial Epiceriën (Epiceries sociales) zu Beggen, Beetebuerg a Péiteng an deenen déi Leit, déi keen héicht Akommes hunn, hir Liewensmëttel fir manner Suen akafe kënnen. Sozial benodeelegt Leit oder déijéineg, déi en ze niddregt Akommes hunn, kënne bei hirer Gemeng eng speziell Kaart ufroen, déi et hinnen erméiglecht a sou Butteker anzekafen. D'Centbutteker gi vun der Den Cent Buttek a.s.b.l. gedroen.
Charles Hamer
De Charles Hamer, gebuer den 30. Januar 1948 an der Stad Lëtzebuerg, ass e lëtzebuergeschen Ekonomist, Finanzspezialist an Auteur. Säi Papp war de Jurist, héije Fonctionnaire an Auteur Pierre Hamer (1916-2006).
Centbuttek
Centbuttek-Kaart
Fir an den Centbuttek kënnen akafen ze goen, brauch een eng "Centbuttek-Kaart". Déi Kaart ass de Beweis, datt déi Famill um Existenzminimum lieft a si vun der Gemeng offiziell ënnerstëtzt gëtt. Nodeems een d'Kaart bei senger Gemeng ugefrot huet, kënnt e Mataarbechter bei déi Persoun heem a kuckt sech d'Liewenssituatioun un. Wann d'Famill tatsächlech keng Méiglechkeet huet, fir hir Liewensmëttel selwer ze finanzéieren, stellt sech d'Gemeng drop an, fir där Famill ënnert d'Äerm ze gräifen an een Deel vun hiren Akeef ze finanzéieren. D'Kaart kritt also net all Famill vun der Gemeng zur Verfügung gestallt. Et gi reegelméisseg Kontrolle gemaach, fir datt keen op d'Iddi kënnt, den Centbuttek auszenotzen.
Charles Hamer
Formatioun a Carrière
De Charles Hamer huet, no senge Secondairesstudien am Stater Kolléisch (1967; Section latine A), den Institut d'Études politiques (IEP) vu Paräis absolvéiert an ass docteur en droit. Hien huet ee gudden Deel vu senger Carrière bei der Bank Paribas a Frankräich verbruecht ir en Generaldirekter vu Paribas zu Lëtzebuerg gouf. Duerno ass hie bei d'Private Bank vun der Grupp Crédit agricole zu Lëtzebuerg gaangen. 2007 ass hien, deen Administrateur délégué vun der Crédit Agricole Private Bank war, zum President vum Exekutivrot vum neigeschaafte (2007) Private Banking Group, Luxembourg ernannt ginn.
Centbuttek
Centbuttek-Kaart
D'Famille kënnen, soubal si hir Kaart kritt hunn, an den Centbuttek akafe goen, wou d'Liewensmëttel präislech erofgesat sinn. Do kréie si e komplette Caddie fir den hallwe Präis wéi am Supermarché. Déi aarm Famille brauchen also net op gewëss nëtzlech Produkter ze verzichten, aus Angscht, datt et um Enn vum Mount net mam Geld duergeet.
Mataarbechter
D'Benevolle sinn och zoustänneg fir Sortië mat de Kanner vun der Clientèle aus dem Centbuttek z'organiséieren a maache bei Manifestatioune mat fir den Centbuttek méi bekannt ze maachen.
Geschicht an Entwécklung
Den Centbuttek gëtt vun der Den Cent Buttek a.s.b.l. geréiert, déi den 9. Mäerz 2009 gegrënnt gouf. Déi Associatioun krut de Statut vun der Utilité publique. Den éischte Buttek gouf den 22. Dezember 2009 zu Beetebuerg opgemaach an den nächste kuerz drop, den 19. August 2010 zu Beggen. An den 3. Cenbuttek ass den 18. Mee 2015 zu Péiteng opgaangen. Wéi vill aner Organisatioune gouf och den Centbuttek vu Benevolle gegrënnt a gëtt och vun hinne geleet. Bäckereien, Supermarchéen an aner Entreprisë brénge reegelméisseg Liewensmëttel, déi si ze vill hunn, an déi Butteker.
Se sinn normal méindes a mëttwochs vu 15:00 bis 18:00 Auer a freides vun 13:00 bis 15:00 Auer op.
Veranstaltungen
Fir Ouschteren a Kleeserchersdag kréien d'Kanner vun de Benevollen, déi an de Butteker schaffen, Schockela verdeelt. Dacks ginn och Sortië, wéi beispillsweis op d'Schueberfouer, an en Zirkus, an eng Pizzeria a. s. w. organiséiert, wou d'Kanner dann och geléiert ginn, wéi ee beispillsweis selwer eng Pizza mécht. Den Centbuttek verdeelt also net nëmme Liewensmëttel, mä erlaabt et deene méi aarme Kanner an och Erwuessener e puer Stonnen aus hirem oft langweilege laangen Alldag erauszekommen.
Entreprisen, Gemengen a Sponsoren
Den Centbuttek gëtt ënnerstëtzt vun: e-connect, Cactus, BGL BNP Paribas, Cora, Garage Rodenbourg, Garage Réiserbann, Naturata, Colruyt, Marcel Grosbusch & fils, Maxim pasta, Alima, Caves Bernard-Massard, Lëtzebuerger Geméis, Elco a Weltbuttek Beetebuerg.
Och Gemenge wéi Beetebuerg, Lëtzebuerg, Hesper, Réiser, Rëmeleng, Diddeleng, Fréiseng, a Keel ënnerstëtzen an hëllefen dem Centbuttek.
Delfin (Holding)
Delfin S.àr.l. ass eng Holding no Lëtzebuerger Recht, déi der Famill Del Vecchio gehéiert. Si gouf 1998 an Italie gegrënnt an ass 2006 op Lëtzebuerg migréiert.
Si ass virun allem an dëse Secteuren aktiv:
Feldgänsen
Zu där Gattung gehéiert d'Hausgäns (Anser anser domesticus) als domestizéiert Form vun der Grogäns.
Morphologie
D'Flilleke si laang a lafen op eng Spëtzt zou. De Schwanz huet tëscht 16 an 20 Fiederen.
Aarten
Je nodeem, wiéi Anser serirostris aklasséiert gëtt, ginn et 10 oder 11 Aarten:
Patrick Dewaere
De Patrick Dewaere, gebuer als Patrick Jean-Marie Henri Bourdeaux de 26. Januar 1947 zu Saint-Brieuc a gestuerwen de 16. Juli 1982 zu Paräis, war e franséische Schauspiller. Als Kand ass hien ënner dem Numm Patrick Maurin opgetrueden.
Feldgänsen
Chen
Dës Gattung besteet aus dräi Aarten:
Golden Salamander
Golden Salamander ass e brittesche Film aus dem Joer 1950 vum Ronald Neame no engem Roman vum Victor Canning.
Patrick Dewaere
Hien huet sech am Alter vu 35 Joer erschoss.
Perugia
Perugia ass d'Haaptstad vun der Provënz Perugia a vun der Regioun Umbrien an Italien
Si gouf vun den Etrusker op engem markanten Hiwwel (493 m) ënner dem Numm Perusia gegrënnt.
Modernisatioun vun der Haute-Meuse
Ënner Modernisatioun vun der Haute-Meuse sinn all déi Aarbechten an Amenagementer ze verstoen déi an der zweeter Hallschent vum 19. Joerhonnert um Laf vun der Ieweschter Meuse an der Belsch ugefaange goufen a mat der Konstruktioun vun den neie Wierer a Schleisen Enn des 20. an Ufank des 21. Joerhonnert en Ofschloss hunn.
Geschichtlechen Hannergrond an éischt Modernisatioun
Um Enn vum 19. Joerhonnert huet sech am sougenannnte Sillon Sambre-et-Meuse d'Industrie breet gemaach an huet sech séier entwéckelt, soudatt et noutwenneg gouf d'Basenge vu Léck a Charleroi mateneen, wéi och mat der Nordséi a mat den Nopeschlänner iwwer eng Waasserstrooss ze verbannen, op där zu all Moment Schëffer mat engem Déifgang vun 2,20 Meter an engem Tonnage vu 600 Tonne konnte fueren. Dat entsprécht ongeféier dem Schëffstyp Campinois vun haut.
Fir dat ze realiséieren huet d'Meuse missen amenagéiert ginn.
D'Erfindung vum Nolewier vum franséischen Ingenieur Poirée am Joer 1834 a vun de Wiere mat Hausse vum Fransous Chanoine am Joer 1857, hu bei der éischter Modernisatioun vun der Meuse eng wichteg Roll gespillt. De groussen Avantage vun deene Wierer ass, datt se bei Héichwaasser komplett op de Buedem vum Flossbett kënne geluecht ginn. Well déi Wierer all manuell bedéngt goufen, war hir maximal Héicht ± 2,50 Meter.
Sou gouf vun 1868 un d'Haute-Meuse mat 9 Staustufen ekipéiert, wat meeschtens gemëscht Poirée-Chanoine Konstruktioune waren.
D'Banneschëfffaart war deemools an engem groussen Opschwonk an d'Baumeeschtere ware wäitsiichteg genuch fir Schleise vun 100×12 Meter ze bauen, vun deenen der en ettlech nach haut bestinn. D'Aarbechte vun der éischter Modernisatioun waren 1880 ofgeschloss.
Erfarungen an zweet Modernisatioun
D'Amenagementer déi bis 1880 gemaach goufen, hu bis op e puer punktuell Ännerungen am grousse Ganze bis nom Zweete Weltkirich zur allgemenger Zefriddenheet funktionéiert. Joerhonnerthéichwaasser vun 1926 an déi nei Technologien hunn awer gewisen datt en ettlech Problemer kéinten aus de Féiss geschaf ginn:
NGC 1892
Den NGC 1892 ass eng Spiralgalaxis am Stärebild Dorado. Si gouf 1834 vum John Herschel entdeckt.
Modernisatioun vun der Haute-Meuse
Erfarungen an zweet Modernisatioun
Dobäi goufen zwou Méiglechkeeten a Betruecht gezunn:
Sand
Sand ass sedimentärt Gestengs, dat duerch Erosioun a kleng Grimmelen zerriwe gouf, déi tëscht 0,063 an 2 mm Duerchmiesser hunn. Eng eenzel Sandparticule gëtt Sandkär genannt.
D'Densitéit vun der Mass vun dréchenem Sand variéiert jee no Granulometrie an Zesummesetzung, tëscht 1,7 bis 1,9 kg pro Liter.
Sand gëtt duerch Waasser a Loft transportéiert a sammelt sech dofir op bestëmmte Plazen un, z. B., fir Plagen oder Dünen ze bilden. E staarke Wand, dee mat Sandkären ugeräichert ass, gëtt Sandstuerm genannt. Jee no der Originn huet Sand verschidde Faarwen, vu bal wäiss iwwer Giel-, Ocker- a Brongtéin bis hin zu bal schwaarz.
Nikolsk (Oblast Pensa)
Nikolsk (op Russesch: Никольск, op Ersjanesch: Никольск ош) ass eng Stad am Oblast Pensa am Wolga-Federatiounskrees a Russland. Se läit eng 120 km nordëstlech vu Pensa.
Et ass de Verwaltungszentrum vum Distrikt Nikolsk. Si huet Awunner (Stand ). D'Stad huet eng Fläch vun zirka 12 km².
Nikolsk gouf am Joer 1761 als Uertschaft Nikolo-Pjostrowka (Николо-Пёстровка) gegrënnt. 1954 krut et d'Stadrechter a gouf op Nikolsk ëmbenannt.
Pioneer 7
Pioneer 7 war eng Raumsond vun der US-amerikanescher Weltraumorganisatioun NASA am Kader vum Pioneer-Programm. Si war déi zweet vun am Ganze véier Pioneer-Sonde fir d'Moosse vun der Sonnenaktivitéit an hirer Auswierkung op den interplanetare Raum. Si sollt, wéi Pioneer 6 an déi zwou nofollgend Sonden, op enger heliozentrescher Ëmlafbunn Miessunge maachen an ënner anerem viru Sonnestierm warnen.
Opbau
D'Pioneer 7 hat en zylindresche Kierper mat enger Héicht vun 81 Zentimeter an engem Duerchmiesser vu 94 Zentimeter. Nieft enger interner Batterie ware fir hir Stroumversuergung 10368 Solarzellen op hirem Mantel gepecht. D'Sond war spinstabiliséiert an hat en ettlech mat Stéckstoff bedriwwen Düsen. Donieft hunn zwou Staangen, déi sech nom interplanetare Magnéitfeld ausgeriicht hunn, fir déi noutwendeg Stabilitéit gesuergt. Am Ganze waren zéng verschidden Instrumenter u Bord. Dorënner waren e Magnéitometer, en Instrument fir de Sonnewand ze moossen, an en Teleskop fir d'kosmesch Hannergrondstralung ze moossen.
Missioun
Nom Start gouf d'Pioneer 7 an eng heliozentresch Ëmlafbunn tëscht der Äerd am Mars bruecht. Eng Rotatioun vu 60 Ëmdréiunge pro Minutt ëm d'Längsachs vun der Sond huet fir d'Spinstabiliséierung gesuergt. D'Miessresultater goufen op engem Bandlafwierk tëschegespäichert an dann op d'Buedemstatioun iwwerdroen. Well d'Sond baussent der Äerdëmlafbunn geflunn ass, konnt se de 7. September 1968 de magnéitesche Schwäif vun der Äerd ënnersichen. Den 20. Mäerz 1986 ass Pioneer 7 ca. 12,3 Millioune Kilometer laanscht de Koméit Halley geflunn an huet d'Wiesselwierkung tëscht dem Waasserstoff vum Koméit an dem Sonnewand ënnersicht. Genee wéi de Virgänger Pioneer 6, war Pionneer 7 fir eng Liewensdauer vu ronn 6 Méint virgesinn, déi si méi wéi iwwertraff hat.
Resultater
D'Missioun war e vollen Erfolleg. Si hat Donnéeën iwwer Sonnestierm geliwwert, déi vu méi wéi 1.000 Institutiounen a Firmen ausgenotzt goufen. Am Géigesaz zu Pioneer 6, ass net virgesinn nach eng Kéier Kontakt mat der Sond opzehuelen.
(29075) 1950 DA
Den (29075) 1950 DA ass en Asteroid, deen d'Bunn vun eiser Äerd an och d'Bunn vum Nopeschplanéit Mars kräizt. Den 1950 DA gouf den 23. Februar 1950 vum Carl A. Wirtanen am Lick-Observatoire um Mount Hamilton entdeckt. Nodeem den Asteroid wärend 17 Deeg observéiert gouf, war hien duerno net méi ze fannen.
Den 31. Dezember 2000 gouf den Objet vun der Himmelsiwwerwaachung LONEOS zeréckentdeckt a krut tëschenzäitlech déi provisoresch Bezeechnung 2000 YK66, bis festgestallt gouf, datt et sech ëm den 1950 DA gehandelt huet.
Mat Hëllef vu Radarobservatiounen am Goldstone- an um Arecibo-Observatoire ass et gelongen, d'Ëmlafbunn vum 1950 DA mat grousser Genauegkeet ze bestëmmen. D'Analys hat erginn, datt den 1950 DA de 16. Mäerz 2880 ganz no bei d'Äerd komme wäert, an et besteet souguer d'Méiglechkeet vun enger Kollisioun mat der Äerd, woubäi als Aschlagsgebitt d'Mëtt vum Atlantik berechent gouf. D'Warscheinlechkeet dofir ass awer kleng, si läit bei héchstens 0,33 % (ongeféier 1 zu 300). Den 1950 DA war mat 0,17 den éischten Objet, fir deen e Wäert méi grouss wéi Null op der Palermo-Skala ermëttelt gouf. Obwuel an der Tëschenzäit fir aner Asteroiden ee méi positive Wäert op der Palermo-Skala berechent gouf, war den 1950 DA laang den eenzegen Objet, dee sou e Wäert hat.
D'Radarobservatioune weisen och, datt den 1950 DA e bal kugelfërmegen Objet mat engem Duerchmiesser vun 1,1 Kilometer ass. Den Asteroid rotéiert an nëmme ronn zwou Stonnen ëm seng eegen Achs, also ongewéinlech séier fir en Objet vun där Gréisst.
Siro Marcellini
De Siro Marcellini gebuer de 16. September 1921 zu Genzano di Roma ass en italieenesche Filmregisseur an Dréibuchauteur.
Sabres (Landes)
Sabres ass eng franséisch Uertschaft a Gemeng am Departement Landes an der Regioun Nei-Aquitaine.
D'Gemeng läit am Parc naturel régional des Landes de Gascogne am Bësch vun de Landes
Déi héchst Plaz läit op 107 Meter iwwer dem Mier.
Paolo Nuzzi
De Paolo Nuzzi, gebuer den 2. Dezember 1929 zu Neapel a gestuerwenden 10. Mäerz 2018 zu Roum, war en italieenesche Filmregisseur an Dréibuchauteur.
Marcel Pesch
De Marcel Pesch, gebuer de 14. Juni 1910 zu Reims a Frankräich a gestuerwen den 18. Februar 1985 zu Ixelles an der Belsch, war e lëtzebuergesche Vëlossportler an Olympionik. En ettlech Quellen hunn de Marcel Pesch zu Onrecht als Albert Pesch opgelëscht,.
Hien huet Lëtzebuerg op den Olympesche Summerspiller 1928 zu Amsterdam vertrueden.
Naturschutzgebitt Léiffrächen
D'Naturschutzgebitt Léiffrächen ass en Naturschutzgebitt zu Lëtzebuerg, an de Gemenge Keel an Rëmeleng, dat duerch e groussherzoglecht Reglement vum 29. Mäerz 2019 geschaaft gouf.
Et huet eng Fläch vun 306,74 Hektar, ronderëm d'Kapell a Pilgerplaz Léiffrächen. Et ass zu groussen Deeler eng fréier Minière, wou iwwer Dag Minett ofgebaut gouf, a wou haut d'Natur, a Form vu Pionéierbësch an Dréchewisen, nees am Gaang ass, sech auszebreeden.
Maury Dexter
De Maury Dexter, gebuer als Morris Gene Poindexter den 12. Juni 1927 zu Paris am Arkansas a gestuerwen den 28. Mee 2017 zu Simi Valley a Kalifornien, war en US-amerikanesche Filmregisseur, Schauspiller a Filmproduzent.
Fritz Stern
De Fritz Richard Stern, gebuer den 2. Februar 1926 zu Breslau (haut Wrocław), a gestuerwen den 18. Mee 2016 zu New York, war en US-amerikaneschen Historiker mat däitsch-jiddeschen Originnen.
Gustav Klimt
De Gustav Klimt, gebuer de 14. Juli 1862 zu Baumgarten bei Wien, a gestuerwen de 6. Februar 1918 zu Wien-Neubau, war en éisträichesche Moler. Hie war ee vun de bekanntste Vertrieder vum Wiener Jugendstil, och Wiener Secession genannt.
Fritz Stern
Seng Fuerschungsschwéierpunkter waren d'Geschicht vun der Historiographie, souwéi d'kulturell an d'politesch Geschicht vum modernen Europa, absënns vun Däitschland am 19. an 20. Joerhonnert. Dacks huet hie sech mat der Entwécklung an dem Opstig vum Nationalsozialismus auserneegesat. Seng Promotiounsaarbecht war 1953 iwwer Kulturpessimismus als politesch Gefor. Hien huet sech och mat de Virleefer vum Nationalsozialismus unhand vu kulturpessimistescher Literatur auserneegesat, neemlich dem Paul de Lagarde seng Deutsche Schriften, dem Julius Langbehn säi Rembrandt als Erzieher an dem Arthur Moeller van den Bruck säin Das Dritte Reich, déi all Bestseller an de biergerleche Kreesser vum Keeserräich a vun der Weimarer Republik waren.
Gustav Klimt
De Gustav Klimt koum bei Wien an enger äermlecher Famill op d'Welt. Säi Papp war Goldgraveur. HIen huet 1879-1883 op der Kunstgewerbeschule für Kunst und Industrie zu Wien Molerei studéiert. Am Ufank hat de Klimt et net einfach, Unerkennung fir säi Wierk ze fannen, dat vun Ettlechen als "pornographesch" ugesi gouf. Als Reaktioun op déi Ofleenung vu Säite vun der traditioneller Konscht huet hien d'Wiener Secession matgegrënnt.
Fritz Stern
Wierker
(Auswiel, op däitsch, chronologesch)
Gustav Klimt
Spéider krut hien awer déi Unerkennung, déi him zougestanen ass a gouf Éierendozent op den Universitéite vu München a Wien.
Villa Lefèvre
D'Villa Lefèvre, och nach Dolibois Haus genannt, ass en herrschaftlecht Haus um Lampertsbierg an der Stad Lëtzebuerg. D'Villa läit um Eck vum Boulevard Emmanuel Servais mam Boulevard Paul Eyschen an ass d'Residenz vum amerikaneschen Ambassadeur zu Lëtzebuerg.
Geschicht
1922 huet de belschen Entrepreneur Alfred Lefèvre zesumme mat senger Fra Albertine Reckinger eng Bauplaz op der Nummer 22 vum Boulevard Emmanuel Servais kaaft fir do en Härenhaus bauen ze loossen. De Lëtzebuerger Architekt Gust Schopen huet doropshin en herrschaftlecht Haus (maison de maître) mat enger imposanter Entrée, héije Plaffongen an opwännegen Holzschnëtzereien entworf. D'Villa huet den Afloss an de Räichtum vun der deemoleger Stolindustrie erëmginn.
D'Bauhäre hunn awer ni an hirem Haus gewunnt an den Terrain mat der Villa gouf den 2. Abrëll 1929 un déi Däitsch Regierung verkaf. Vun 1933 u war d'Villa am Besëtz vum Däitsche Räich; an der Villa war dunn d'Ambassade an och d'Residenz vum Däitsche Minister zu Lëtzebuerg. De Gauleiter Simon huet vun 1940 un an der Villa gewunnt an héich Perséinlechkeete wéi den Heinrich Himmler an de Richard Strauss do empfaangen.
Naturschutzgebitt Sonlez-Pamer
D'Naturschutzgebitt Sonlez-Pamer ass en Naturschutzgebitt zu Lëtzebuerg, an der Stauséigemeng an an der Gemeng Wanseler, dat duerch e groussherzoglecht Reglement vum 29. Mäerz 2019 geschaf gouf.
Villa Lefèvre
Geschicht
Schonn ier Lëtzebuerg den 10. September 1944 duerch d'Amerikaner befreit gouf, hate sech de Gustav Simon an déi aner Nazibewunner aus der Villa duerch d'Bascht gemaach an all Haushaltsmiwwele matgeholl. Virun hirer Flucht war et hinnen awer net gelongen den Ubau nieft der Villa ze zerstéieren an an dëser fréierer Garage ass bis haut d'U.S. Kanzlei dran ënnerbruecht.
Naturschutzgebitt Sonlez-Pamer
Et huet eng Fläch vun 58,08 Hektar, am Quellgebitt vun der Soller Baach a besteet haaptsächlech aus Fiichtwisen a Moerwisen, mat ronderëm zum Deel Louhecken.
Villa Lefèvre
Geschicht
No der Liberatioun huet d'US-amerikanesch Arméi d'Villa requisitionnéiert fir Zaldoten an alliéiert Offizéier do anzequartéieren. De Platt Waller, dee scho vun 1931 bis 1941 als amerikanesche Konsul a Chargé d'affaires zu Lëtzebuerg war, koum op Lëtzebuerg zeréck a gouf am Februar 1945 den éischten U.S. amerikaneschen Diplomat deen an der Villa Lefèvre gewunnt huet.
D'Villa déi vun den Nazie confisquéiert gi war ass 1945 un de Lëtzebuerger Staat gefall dee se duerno un de Waller verkaaft huet. D'Sue fir d'Haus ze kafe koume vun der belscher Regierung, well déi bei den Amerikaner an der Schold stoung. Am Kader vum Léin- a Pachtgesetz (Lend-Lease) war d'Belsch nämlech am Krich materiell vun den Amerikaner ënnerstëtzt ginn. Zu Lëtzebuerg goufen déi Sue geholl fir Haiser ze flécken, déi am Krich beschiedegt gi waren.
1949 gouf déi amerikanesch Diplomatin Perle Mesta - an der Funktioun vun enger US-amerikanescher Ministesch - déi éischt Bewunnerin vun der Villa Lefèvre nom Krich.
1955 krut déi US-amerikanesch Vertriedung zu Lëtzebuerg de Statut vun enger Ambassade; den éischten Ambassadeur war - vum September bis den Dezember 1956 - de Wiley T. Buchanan Jr.. 1981 gouf dee vu Lëtzebuerg gebiertegen Diplomat John E. Dolibois - 50 Joer no senger Emigratioun an Amerika - vum President Ronald Reagan op den Ambassadeur-Posten zu Lëtzebuerg beruff.
Am Oktober 2003 huet den US-Senat e Gesetz gestëmmt mat deem d'Residenz vum Botschafter offiziell - zu Éiere vum John E. Dolibois - „Dolibois House“ genannt gouf.
Rei (Mathematik)
Eng Rei, och nach onendlech Rei genannt, ass an der Mathematik eng Suite vu Partialzommen oder anschaulech geschwat eng Zomm mat onendlech villen Termen.
Hospice civil am Pafendall
Den Hospice civil am Pafendall ass e fréiert Zivilhospiz, dat haut als Ëffentlecht Etablissement der Stad Lëtzebuerg ënnersteet.
Rei (Mathematik)
Definitioun
Sief eng belibeg Suite. Da kann een doraus eng nei Suite mat konstruéieren. D'Elementer vun dëser Suite heeschen (n-t) Partialzommen. D'Suite vun de Partialzommen heescht Rei. Wann dës Suite konvergéiert, dann nennt een hir Limitt de Wäert oder d'Zomm vun der Rei an et schreift een och
Hospice civil am Pafendall
Et läit laanscht d'Uelzecht, op der Muerbels. Et gouf 1843 am Gebai vum fréiere Klarisseklouschter installéiert.
Geschicht
D'Klarissinnen haten um Enn vum 17. Joerhonnert hiert Klouschter um Hellege-Geescht-Plateau misse verloossen, well de Vauban déi Plaz fir den Ausbau vu senge Befestegungsanlage gebraucht huet. Den 18. Mäerz 1690 si si an hiert neit Gebai an der Muerbelsstrooss am Pafendall erageplënnert. 1784 gouf d'Klouschter, wéi vill anerer och, vum Joseph II. opgeléist.
Nodeems d'Gebai 60 Joer eidel stoung, huet d'Zentralverwaltung vum Zivilhospiz et opkaf, an d'Pensionnaire vum Hospiz aus der Mënsterstrooss (dem Hospice Saint-Jean) si mat hirem Fleegepersonal, de Schwëstere vum Elisabetherinnenuerden, den 30. Juli 1843 an de Pafendall geplënnert.
1999-2003 gouf d'Gebai no Pläng vum Georges Reuter komplett renovéiert; d'Renovéierungsaarbechten hunn 31,5 Milliounen Euro kascht, wouvun de Staat 16,5 Millionen Euro iwwerholl huet, d'Stad Lëtzebuerg 7,2 Milliounen, an de Rescht gouf duerch de Verkaf vun Terrainen, déi zum Hospiz gehéiert haten, gedeckt. Et huet ewell de Statut vun engem Centre intégré pour personnes agées (CIPA), mat 101 Zëmmeren.
Zum fréiere Klouschter gehéiert och eng kleng Kierch, där hir Uergel als Nationaalt Monument klasséiert ass.
Stefan Heym
De Stefan Heym, gebuer den 10. Abrëll 1913 zu Chemnitz als Helmut Flieg a gestuerwen de 16. Dezember 2001 zu En Bokek an Israel, war en däitsche Schrëftsteller. Vun 1994 bis 1995 war hien Deputéierten am däitsche Bundestag.
Openthalt zu Lëtzebuerg
No der Liberatioun vu Lëtzebuerg am September 1944 war de Stefan Heym Serjant am Service Psychological Warfare bei der amerikanescher Arméi. Hie war dermat chargéiert, iwwer de Radio, an och mat Hëllef vun Texter (Frontpost, Feldpost, Mitteilungen), d'Krichsmoral vun der Wehrmacht ze zersetzen an de Verstand an d'Gefiller vun der däitscher Bevëlkerung géint den Nazi-Regime ze kéieren. D'Radiossendungen huet hie vum Hierscht 1944 bis an de Summer 1945 iwwer RTL, vun der Villa Louvigny am Stater Park aus gemaach, wou hien och e Bureau hat. Säin Openthalt zu Lëtzebuerg huet hien a senger Autobiographie vun 1988 beschriwwen.
D'RTL-Sendunge ware méiglech, well d'Sendemaste vun RTL zu Jonglënster net wéi erwaart vun den Däitschen zerstéiert goufen, wéi si d'Land kuerz virun der Liberatioun duerch d'Alliéiert verlooss haten. Wärend der Ardennenoffensiv goufen d'Sendunge fir kuerz Zäit ausgesat, wat de Stefan Heym als Feeler ugesinn huet.
The Chase (Film 1946)
The Chase ass en US-amerikanesche Film vum Arthur Ripley aus dem Joer 1946 no engem Buch vum Cornell Woolrich.
Ëm wat geet et am Film?
Den Chuck Scott ass Chauffeur beim Gangster Eddie Roman. Hie verléift sech an d'Lorna, dem Eddie seng Fra a flücht mat hir op Kuba…
Kapell Lëlz
D'Kapell zu Lëlz ass eng kathoulesch Kapell déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.
De Patréiner vun der Kapell ass den hellege Vältes (Valentin), deem säi Fest de 14. Februar gefeiert gëtt. D'Kapell steet am Duerfzentrum op der Haaptstrooss.
Geschicht
Lëlz huet fréier zur Par Eschduerf gehéiert (aner Quelle soe Par Kauneref ). Zanter 1806 a bis de 7. Mee 2017 war d'Kapell vu Lëlz eng Kapell vun der Par Ënsber, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur Par Ënsber huet ausser der Kapell vu Lëlz och nach d'Parkierch vun Ënsber an d'Filialkierch vun Néngsen gehéiert.
D'Architektur vun der 1760 nei gebauter Kapell ass mat hirem iwwereck gebauten aachteckegen Tiermchen um Daach typesch fir d'Kierchegebaier vum 18. Joerhonnert an der Géigend vum haitege Stauséi (Pirminuskapell zu Kauneref, Kapell Léifreg, Kräizkapell Esch-Sauer, Kapell Heeschpelt, Kapell Mëtscheed).
D'Kapell huet e polychroméierte Barockaltor vum Jean-Georges Scholtus vu Baaschtnech mat an der Mëtt enger wäertvoller Madonna. Eppes Besonnesches un dësem Altor ass, datt en en dréibaren Tabernakel huet mat dräi verschiddenen Hannergrënn: gold, blo a rout. Interessant ass och, datt op den zwou Säite vum Altor jeeweils eng Plaz als Beichtstull virgesinn ass, woubäi de Paschtouer hannert dem Altor an der Sakristei setzt. Op der lénkser Säit, der Fraesäit, si fangerdéck ronn Lächer an der Holztäfelung an op der rietser, der Männersäit, si vill méi grouss véiereckeg Lächer fir ofzetrennen. Iwwer de Sakristeidiere sti vum selwechte Meeschter Statue vum hellege Victor a vum hellege Vältes. Iwwer dem Altor, steet d'helleg Lucia, op hirer rietser Säit den hellege Simon an op der lénkser den hellege Judas Thaddäus. Den Altor gouf ëm 1975 vum Jean Oestreicher vu Wolz restauréiert. De Kräizwee staamt aus der Kierch vun Ënsber.
Pesch
Pesch ass e Familljennumm, deen entweeder vu Päsch, enger ageperchter Wiss beim Haus, oder awer vun enger vun den Uertschaften an Nordrhäin-Westfalen, déi sou heeschen, hierkéim.
1881 gouf et zu Lëtzebuerg 125 Leit mat deem Numm, 1930 waren et der 140 an 1981 der 109.
Ënnert de Leit, déi sou heeschen oder geheescht hunn, sinn:
Robert Shaw (Schauspiller)
De Robert Shaw, gebuer den 9. August 1927 zu Westhoughton an England a gestuerwen den 28. August 1978 zu Tourmakeady an Irland, war en englesche Schauspiller an Auteur vu Romaner an Dréibicher.
Bekannt ass de Shaw besonnesch als Donald Red Grant am James Bond Film From Russia with Love (1963) vum Terence Young an als Quint am Abenteuerfilm Jaws (1975) vum Steven Spielberg. Aner bedeitend Filmer mat him sinn: A Man for all Seasons (1966) vum Fred Zinnemann, Figures in a Landscape (1970) vum Joseph Losey an The Sting (1973) vum George Roy Hill.
Sand (Homonymie)
Sand ka sinn:
Edirne
Edirne (op Griichesch: Αδριανούπολης, op Bulgaresch: Одрин) ass eng Stad an der Provënz Edirne an der Regioun Marmara am Nordweste vun der Tierkei.
Hugh O'Brian
Den Hugh O'Brian, gebuer als Hugh Charles Krampe den 19. Abrëll 1925 zu Rochester a gestuerwen de 5. September 2016 zu Beverly Hills a Kalifornien, war en US-amerikanesche Schauspiller.
Hie krut 1954 fir seng Roll am Film The Man from the Alamo de Golden Globe fir de beschten neie Schauspiller vum Joer‎.
Sand (Homonymie)
Persounen:
Robert Shaw (Schauspiller)
Am Alter vun 51 Joer ass hien un engem Häerzschlag gestuerwen.
Jean Gérard
De Jean Gérard, gebuer de 7. Mee 1874 zu Ettelbréck a gestuerwen de 15. Mee 1937 zu Klengbetten, war e lëtzebuergeschen Industriellen a Politiker.
Bei de Wale fir d'Assemblée constituante 1918 a bei de Chamberwale vum 26. Oktober 1919 gouf de Jean Gérard als Deputéierten an d'Chamber gewielt.
Carlo Signorini
Hien huet e Faksimile vum réimesche Mosaik vu Viichten realiséiert.
AVL-Linn 20
D'AVL-Linn 20 ass eng Buslinn vun de Stater Bussen. Si fiert zanter dem 11. September 2022 um Trajet P+R Bouillon - Hollerech - Gare - Gare-Rocade - Cloche d'Or - Kockelscheier, Parc Luxite an zeréck.
D'Linn 20 huet 22 Halten um Aller an der 21 um Retour (inklusiv de betriblech Halten). Se fiert vu méindes bis freides all 10-20 Minutten. De Weekend iwwer fiert all hallef Stonn a just um Trajet tëscht Hollerech an der Gare.
Duerch eng Zesummenaarbecht mat der Gemeng Réiser fiert d'Linn 20 iwwer d'Gemengegrenz vun der Haaptstad bis an de Parc Luxite op der Kockelscheier; se zielt net zu de Linnen, déi vum Mobilitéitsministère subventionéiert ginn.
Halten op der Linn 20
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 20
Mat der selwechter Linnen-Nummer goufe follgend Trajete gefuer: Um Kierchbierg gouf den Terminus e puermol geännert: de 14. Mäerz 2016 gouf e vun der Luxexpo Entrée Sud op déi nei Halt Marcel Reuland, den 10. Dezember 2017 op d'Halt Poutty Stein an de 15. Oktober 2018 op d'Halt Chambre des Métiers verluecht.
Am Dezember 2017 gouf och den Trajet um Kierchbierg geännert: d'Linn ass dunn duerch d'Rue du Fort Niedergrünewald amplaz iwwer d'Avenue Kennedy gefuer a vum 15. Oktober 2018 un ass d'Linn och laanscht de Rehazenter (Rue des Labours) gefuer.
Zu Hamm hat d'Linn 20 e gemeinsamen Terminus mat de Linne 15, 25 a 70.
Michael Ballack
De Michael Ballack, gebuer de 26. September 1976 zu Görlitz, ass en däitsche Foussballspiller, deen als lescht vum 1. Juli 2010 bis den 30. Juni 2012 bei Bayer 04 Leverkusen ënner Vertrag war. Doriwwer eraus war hie laangjärege Mannschaftskapitän vun der däitscher Nationalmannschaft an dee golgeféierlechste Mëttelfeldspiller dee jee fir d'Mannchaft gespillt huet.
Les amants de Vérone
Les amants de Vérone ass e franséische Film aus dem Joer 1949 vum André Cayatte nom Stéck Romeo and Juliet  vum Shakespeare.
Ëm wat geet et am Film?
Kuerz nom Zweete Weltkrich gëtt zu Venedeg d'Stéck Romeo and Juliet vum Shakespeare fir de Kino verfilmt. Den Angelo, e Glasbléiser vu Murano an d'Georgia, d'Meedche vun engem faschistesche Magistrat, hunn d'Rollen als Doubel vun den Haaptacteuren aus dem Film iwwerholl. Déi zwee verléiwe sech, an hir Léift geet grad sou tragesch aus, wéi déi vum Romeo a vum Juliet.
Borjabad
Borjabad ass eng Gemeng an der Provënz Soria an der Regioun Kastilien a Léon a Spuenien.
D'Gemeng huet 35 Awunner (Stand: 1. Januar 2016) an eng Fläch vun zirka 23 km².
Zu Borjabad gehéieren 3 Dierfer: Borjabad, Valdespina a Velacha.
Lumbres
Lumbres ass eng franséisch Gemeng am Departement Pas-de-Calais an der Regioun Hauts-de-France.
Naturschutzgebitt Hautbellain-Fooschtbaach
D'Naturschutzgebitt Hautbellain-Fooschtbaach ass en Naturschutzgebitt zu Lëtzebuerg, an der Gemeng Ëlwen, dat duerch e groussherzoglecht Reglement vum 29. Mäerz 2019 geschaf gouf.
Et huet eng Fläch vun 33,51 Hektar a läit haaptsächlech lénks a riets vun der Fooschtbaach.